kardosdrur/scandi-wiki huggingface dataset:
Sexturisme

Sexturisme er rejser der har til formål at opsøge sex med personer i destinationslandet, oftest prostituerede. Typisk går rejserne med turister fra velstillede lande og mod mindre velstillede lande.

Verdensturistorganisationen – et agentur under FN – definerer sexturisme som:

FN mener, at sexturisme er skadeligt af sociale, kulturelle og helbredsårsager for både turistens hjemland og for destinationslandende, specielt i situationer, hvor der er udnyttelse af køn, alder, sociale eller [[Økonomisk ulighed|økonomiske uligheder mellem sexturisten og den prostituerede på destinationen.

Attraktioner for sexturisme kan inkludere nedsatte priser i destinationslandet i forhold til sexturistens hjemland, såvel som prostitution eller prostitutionsformer der ikke er legaliseret i sexturistens hjemland eller blot ineffektiv håndhævelse af reglerne og adgang til børneprostitution.

Destinationer 
Populære sexturistdestinationer inkluderer lande som Thailand, Cambodja, Indien og Sri Lanka i Asien og i Mellemøsten lande som Libanon, Syrien og De Forenede Arabiske Emirater – hvortil hovedsagligt mænd fra mere konservative lande på Den Arabiske Halvø søger hen. I Amerika, Brasilien, Costa Rica, og Cuba. Efter at Sverige indførte forbud mod prostitution er de omkringliggende lande, herunder de baltiske lande og Danmark, blevet destinationer for svenske sexturister.
.

En individuel by eller region kan have et særskilt rygte som en sexturistdestination. Det gælder bl.a. Reeperbahn i Hamborg; Amsterdam i Holland; Zona Norte i Tijuana, Mexico; Boy's Town i Nuevo Laredo, Mexico – langs grænsen til USA; Bangkok, Pattaya og Phuket i Thailand; Vladivostok i det fjernøstlige Rusland – hvortil en del Japanske sexturister tager, og Angeles City i Filippinerne.

Kvindelige sexturistdestinationer 
Populære sexturistdestinationer for kvindelige sexturister inkluderer Sydeuropa (Italien, Tyrkiet, Grækenland og Spanien), Caribien (Jamaica, Barbados, den Dominikanske Republik), dele af Afrika (Tunesien, Egypten, Gambia, Kenya), samt Bali  i Indonesien og Pattaya og Phuket i Thailand. Mindre destinationer inkluderer Nepal, Marokko, Fiji, Ecuador og Costa Rica.

Kvindelige sexturister adskiller sig typisk fra mandlige sexturister ved at kvinderne sædvanligvis ikke frekventerer bestemte barer for at samle mænd op. Kvinder giver sædvanligvis tøj, mad, penge eller gaver til deres mandlige prostituerede, men ikke alle mændene (specielt i Sydeuropa) forventer kompensationer.

Se også 
 Kvindehandel

Referencer

Eksterne henvisninger 
 Red Barnets side om børne sex-turisme 

Prostitution
Turisme
Verdens Gang

Verdens Gang, kendt som VG, er Norges næststørste avis med et oplag på 233.295 i 2010. Den udgives dagligt i tabloidformat fra Oslo. Indtil 2010 var avisen Norges største, men blev slået af Aftenposten.

Avisen blev grundlagt kort efter 2. verdenskrig af en række medlemmer af den norske modstandsbevægelse. Første eksemplar udkom 23. juni 1945. Avisen er partipolitisk uafhængig, men opfattes som en centrum-avis. VG ejes 100% af Schibsted-koncernen.

VG er kendt for sin satsning på fotojournalistik og er det dagblad, der har vundet den norske pressefotografklubs pris for årets billede flest gange. VG har 21 fastansatte fotografer, hvilket er flere end nogen anden norsk avis. Avisen har et dagligt sportstillæg, VG Sporten, som udkommer hver dag. Lørdag udkommer avisen med weekend-magasinet VG Helg.

Avisens internetudgave, VG Nett, er Norges største netavis.

Eksterne henvisninger 
 VG Nett – Verdens Gangs netavis

Kilder 

Aviser fra Norge
Etableret i 1945
Schibsted
Udo Samel

Udo Samel er en tysk skuespiller født 25. juni 1953 i Eitelsbach. Før Udo Samel blev optaget på skuespillerskole i Frankfurt am Main i 1974, studerede han slavisk og filosofi i et år.

Efter skuespillerstudiet fandt han sit kunstneriske hjem i 1978 på Berlins showscene. Han har sidenhen spillet meget teater. Udo har også været med i en del film. Hans filmdebut begyndte i 1978 med filmen "Kniv i hovedet" (Messer im Kopf). I 1986 spillede han med i filmen Med mine varme tårer (Mit meinen heißen Tränen). For denne film modtog han flere udmærkelser, bl.a. Grimme-Preis. I 1991 blev han kåret som årets skuespiller. Desuden havde han en af hovedrollerne i Kondom des Grauens (da:Gruens Kondom, en:Killer Condom) fra 1996.

Eksterne henvisninger 
 

Skuespillere fra Tyskland
Brandenburg an der Havel

Brandenburg an der Havel er en by i Tyskland som ligger i delstaten Brandenburg med omkring 73.000 indbyggere. Byen ligger ved bredden af floden Havel.

Selv om byen Brandenburg er mindre kendt end delstaten har den givet navn til bispedømmet Brandenburg, markgrevskabet Brandenburg og den nuværende delstat. I dag er den en by i nærheden af Berlin, men en gang var byen ophav til riget Brandenburg og Preussen.

Historie 
Slottet i Brandenburg, som blev kaldt Brenna, havde været en fæstning for den slaviske stamme Stodoranie, men blev erobret i 929 af Kong Henrik 1. af Sachsen. Byen var kun tysk til 983, da slaverne tog den tilbage. De næste 170 år styrede de slaviske prinser af Hevellesstammen området. Den sidste af dem, Pribislav, døde i 1150. Efter dette slog Albert 1. sig ned her og var den første markgreve af Brandenburg. Byen holdt sig på den vestlige bred af Havel frem til 1196, da den begyndte at udvide sig over på østsiden. De to bydele blev regnet som to forskellige byer i flere hundrede år (Gamle og Nye Brandenburg).

I 1314 blev de to byer medlem af Hanseforbundet. Trediveårskrigen gik hårdt ud over byen med plyndring og ødelæggelse og den mistet meget magt. Potsdam blev den nye hovedstad og hoffet rejste fra byen Brandenburg. I 1715 blev de to halvdele af byen slået sammen til én by.

Koncentrationslejren Zuchthaus Brandenburg lå i Görden, der er en forstad til Brandenburg i de år Nazi-Tyskland regerede.

Efter Berlinmurens fald faldt folketallet fra over 100.000 i 1989 til omkring 75.000 i 2005 på grund af fraflytning, en udvikling der ser ud til at fortsætte. Det er stort set unge mennesker som flytter fra byen, så byens fremtid er usikker.

Infrastruktur 
Den offentligt trafik i byen er reguleret af Verkehrsbetriebe Brandenburg an der Havel.

Eksterne kilder/henvisninger 

 Brandenburgs domkirke 
 Bykort 

Byer i Brandenburg
Selskabsloven

Selskabsloven er en dansk lov, der regulerer aktie- og anpartsselskabers stiftelse og struktur. Ligeledes indeholder loven regler for partnerselskaber.

Danmarks love
Selskabsret
Sortedam Gymnasium

Sortedam Gymnasium var et gymnasium i København. 

Gymnasiet blev grundlagt af Hanna Adler i 1893 som H. Adlers Fællesskole og havde til huse på Sortedam Dossering. Det var Københavns første fællesskole for drenge og piger og tilbød undervisning fra grundskolens 1. klasse til studentereksamen. Hanna Adler skænkede skolen til Københavns Kommune i 1918, hvorefter skolen efter Adlers ønske forblev fællesskole og beholdt alle klassetrin. Sortedam Gymnasium blev nedlagt 1992, og skolens bygninger har siden rummet folkeskolen Sortedamskolen, H. Adlers Fællesskole.

Kendte studenter 

 1906: Inge Lehmann, seismolog
 1913: Paul V. Rubow, litterat
 1920: Niels Munck, ingeniør og direktør
 1921: Bjarne Forchhammer, teaterdirektør
 1922: Helge Olrik, dommer
 1922: Edel Saunte, landsretssagfører og borgmester
 1923: Jens Vibæk, forstander
 1924: Hans Bertelsen, diplomat
 1925: Hans Erling Langkilde, arkitekt
 1927: Jannik Bjerrum, professor, dr.phil.
 1928: Finn Trier, direktør
 1928: Ellen Vibæk, overlæge
 1929: Niels Børge Hansen, embedsmand
 1929: Estrid Ottesen, læge
 1931: Jørgen Henrik Gelting, professor, dr.polit.
 1931: Bent Jacobsen, højesteretssagfører
 1932: Lise Engbæk, læge
 1932: Aage Kierkegaard, overlæge, dr.med.
 1933: Vagn Loft, foreningsmand
 1936: Hans Bohr, læge
 1936: Jon Palle Buhl, højesteretssagfører
 1938: Erik Bohr, ingeniør
 1938: Carl N. Dyrberg, underdirektør
 1940: Aage Bohr, fysiker
 1942: Ernest Bohr, landsretssagfører
 1942: Knud Møller, ingeniør og direktør
 1943: Jens Kistrup, kritiker
 1946: Steen Langebæk, og direktør
 1951: Vibeke Woldbye, kunsthistoriker
 1952: Hanne Reintoft, socialrådgiver og politiker
 1958: Bent Iversen, professor, lic.jur.
 1958: Dea Trier Mørch, kunstner, forfatter
 1959: Hans Vammen, historiker, lektor
 1963  Lone de Neergaard, overlæge
 1966: Suzanne Giese, forfatter
 1966: Dorte Olesen, professor, dr.scient.
 1978: Juliane Preisler, forfatter

Eksterne henvisninger 
 Sortedamskolens hjemmeside 

Gymnasier i Danmark
Østerbro
Etableret i 1893
Ophørt i 1992
Risskov Gymnasium

Risskov Gymnasium (forkortet: RIG) er et gymnasium, beliggende i Risskov ved Aarhus.

De første elever på Risskov Gymnasium blev undervist på Strandskolen i august 1968. Vejlby-Risskov Kommunes skolekommission havde foreslået, at det femte gymnasium i Aarhus-området skulle placeres i Vejlby, og det forslag var både de øvrige forstadskommuner omkring Aarhus og Århus Amt med på. Navnet var dengang Amtsgymnasiet, Vejlby-Risskov, men det blev hurtigt ændret til "Risskov Amtsgymnasium". Efter amternes nedlæggelse blev gymnasiet selvejende og skiftede navn til Risskov Gymnasium. Gymnasiet er tegnet af arkitekt Knud Friis og blev indviet i oktober 1969.

Risskov Gymnasium havde fra 1969 til 1980 højere forberedelseseksamen, fra 1972 til 1990 gymnasiale suppleringskurser, og siden 1989 har det været tilsluttet Team Danmark-ordningen.

Gymnasiet kunne fejre sit 40 års jubilæum i 2008.

For at hjælpe elever har RIG lagt flere videoer om matematik på Youtube.

Gymnasiets rektorer 

 1968-1980: Just Vange
 1980-2010: Birthe Balleby
 2010-: Gitte Horsbøl

Kendt lærer 

 Michael Grankvist Sørensen har lavet en youtube-kanal, som rummer flere end 90 videoer om matematik.

Kendte studenter 
 1973: Flemming Hvidtfeldt, fhv. chefredaktør for Århus Stiftstidende
 1974: Jacob Haugaard, komiker, skuespiller og MF (1994-98)
 1983: Jacob Nybroe, nyhedschef for TV2 Nyhederne
 1984: Kirsten Hammann, forfatter
 1991: Jeppe Nybroe, journalist
 1994: Camilla Martin, sportsudøver
 1996: Morten Østergaard, fhv. partileder for det Radikale Venstre, MF, fhv. minister
 2003: Nikolaj Villumsen, MEP, Fhv. MF (Ø)
 2003: Stine Pilgaard, forfatter
 ukendt: Bo Brummerstedt Iversen, kemiker og professor, UA

Referencer

Eksterne henvisninger 

 Risskov Gymnasiums hjemmeside
 JyllandsPosten - Rektor sagde nej til vild vodkadyst

Gymnasier i Danmark
Uddannelse i Aarhus
Uddannelsesinstitutioner i Aarhus
Etableret i 1968
Gymnasium
Viborg Gymnasium

Viborg Gymnasium, grundlagt 1971 som Viborg Amtsgymnasium, er et gymnasium, der tilbyder fire uddannelser: STX, HF, Visuel HF og EUX-landbrug. Gymnasiet har i skoleåret 2020-2021 860 elever, 85 lærere, 14 øvrige ansatte, 20 STX-klasser, 11 HF-klasser og 8 EUX-landbrugsklasser fordelt på fire årgange..

Historie 
Gymnasiet begyndte sin tilværelse i 1971 i lånte lokaler på Overlund Skole, men kunne i 1974 flytte til egne bygninger, som blev tegnet af tegnestuen Friis & Moltke. Byggeriet er præget af rå beton og kraftige limtræskonstruktioner og i det indre af store åbne arealer. I december 2006 indviedes en tilbygning, der rummer naturvidenskabelige faglokaler. Fra 1974 har skolen haft en HF-afdeling.

Viborg Amtsgymnasium markerede sig fra starten som et progressivt gymnasium. Gymnasiet ændrede navn i januar 2007 som følge af, at det i lighed med landets øvrige gymnasier blev selvejende. Ved overgangen til selveje skiftede skolen navn til Viborg Gymnasium & HF.

Skolen har i årenes løb brugt mange kræfter og ressourcer på at bygge om, modernisere og udvide med blandt andet naturvidenskabelige lokaler og et stort studiecenter i 2006. I efteråret 2010 slog man dørene op til en helt ny fløj for musik, mediefag og billedkunst, og i 2012 blev en 1.300 m2 stor sprogfløj indviet. I 2014 blev en ny samfundsvidenskabelig fløj samt en administrationsfløj åbnet.

Idrætsfaciliteterne består – ud over udendørsområderne – af en idrætshal, motionslokale og en stor idrætssal. Herudover er der undervisningslokaler i forskellige størrelser, smart boards, et nyt auditorium med projektor og storskærm, trådløst netværk og internetopkobling overalt på skolen, nye laboratoriefaciliteter til de naturvidenskabelige fag, et studiecenter, studiemiljø for eleverne og meget mere.

Under Coronaviruspandemien i december 2021 blev elever sendt hjem fra gymnasiet efter en superspredningshændelse med omikronvarianten ved en julefrokost i Hersom Forsamlingshus.

Rektorer 
 1971 – 1995: Niels Jørgen Pedersen
 1995 – 2003: Kurt Fredsgaard
 2003 – 2014 : Lone Eibye Mikkelsen
 2014 - 2019: Mads Bendix Fjendsbo
 2019 - nu: Lene Klemensen Gade

Kendte studenter 

 Anja Andersen, håndboldspiller og -træner
 Anders Bonde, (1994-1997) komiker
 Anders Bondo Christensen, formand for Danmarks Lærerforening
 Anders Hjorth Nielsen (2003-2006), musiker og korleder
 Danny Høgsholt (2003-2006), meteorolog på TV 2
 Danny Jungslund, musiker fra bandet Dúné
 Frank Hvam Nielsen, dansk komiker
 Jens Unmack, dansk musiker og sanger
 Kristian Pihl Lorentzen, MF for Venstre
 Lars Autrup, arkitekt, direktør for Arkitektforeningen
 Morten Bødskov (1987–1990), tidligere justitsminister
 Niels Smidt-Jensen, tidligere chefredaktør for Se og Hør
 Ole Bjørn Sørensen, musiker fra bandet Dúné
 Rasmus Festersen, fodboldspiller
 Rune Barslund, musiker fra bandet Kasir
 Stig Hartvig Nielsen, tidligere direktør for Radio Viborg og Radio ABC
 Søren Damm, forfatter
 Toby, dansk sanger

Henvisninger

Eksterne henvisninger 
 Viborg Gymnasiums hjemmeside

Gymnasier i Danmark
Etableret i 1971
Gymnasium
Terra Naomi

Terra Naomi (1979) voksede op i Saratoga Springs, New York, og gik på musikskole, hvor hun bl.a. sang opera og spillede guitar og klaver. Hun flyttede til Los Angeles for at prøve lykken og kom da også til at optræde på en hotelcafé, hvor folk kender hende bedst fra. En veninde anbefalede hjemmesiden YouTube. Efter kun en uge havde hun fået 6000 kommentarer på videoen Say it's Possible. Efter en tid, vandt hun også youtube-awarden for bedste musikvideo. Hun fik en pladekontrakt og i 2007 udgav hun den første single, Say it's Possible. Derefter kom Not Sorry og Up Here, og siden debutalbummet Under The Influence. 
Efter udgivelsen af Under The Influence, forlod Terra pladeselskabet og senere i 2011 udgav hun sit næste selvstændige album "To Know I'm Ok", der blev finansieret af fans via Pledge music.

Eksterne henvisninger 
 Terra Naomi på YouTube
 Terras blog
 Officiel hjemmeside
 

Sangere fra USA
Personer fra New York
The Mall

The Mall i London er en vej, der i sin vestlige ende løber fra Buckingham Palace, gennem Admiralty Arch, til Trafalgar Square i øst.
Den er lukket for trafik på lørdage, søndage, helligdage og ved cerimonelle lejligheder.

Mall, The
EOS (Canon)

EOS navnet henviser til et system af spejlreflekskameraer, udskiftelige objektiver og tilbehør fra den japanske fotoproducent Canon. Det første kamera i systemet var Canon EOS 650 som blev introduceret i marts 1987.

Navnet EOS udsprang som et akronymet Electro-Optical System, men det er også navnet på morgenrødens gudinde i græsk mytologi og det var et passende symbol for et nyt kamerasystem..

En af Canons hovedincitamenter for at udvikle et nyt system var konkurrencen som blev skærpet med introduktionen af autofokuskameraer fra Minolta og Nikon omkring 1985 og man vurderede at det krævede en ny teknisk platform.

EOS-systemet var baseret på 135-film, men der har også været kameraer til APS-film som f.eks. EOS IX fra 1996. Efterhånden fremkom der også digitale EOS kameraer, først i samarbejde med Kodak som førte frem til bl.a. EOS DCS3-kameraet fra 1995. Siden udviklende Canon sine egne digitale modeller hvoraf EOS D30 fra 2000 var det første.

EF-objektivfatningen 
En af hjørnestenene i EOS-systemet var en ny objektivfatning kaldet EF. Udvikingen blev drevet af introduktionen af autofokus, men hvor andre fabrikater valgte at udbygge de eksisterende objektivsystemer, valgte Canon at konstruere et helt nyt. På den måde fik man en moderne teknisk løsning som var baseret udelukkende på elektrisk kommunikation mellem objektiv og kamerahus, men det betød samtidig at de hidtige Canon FD-objektiver ikke længere kunne bruges på fremtidige kameraer.

Da EF-objektiverne er elektrisk styrede, må hvert objektiv have motorer indbygget til fokus og nedblænding. Det kan gøre de enkelte objektiver dyrere, men til gengæld er ikke så mange mekaniske dele i fatningen som kan slides.

Sammen med det digitale EOS 300D-kamera introducerede Canon i 2003 EF-S-fatningen. EOS 300D-kameraet har, ligesom en del efterfølgende digitale EOS-kameraer, et sensorareal som er mindre end 135-filmens 24×36 mm og derfor indførte man EF-S som giver en mindre billedcirkel og som har trukket bageste linseelement nærmere sensorplanet. Det gør det simplere og billigere at fremstille objektiver (specielt vidvinkel) som er specielt beregnede til disse digitale kameraer. EF- og EF-S-fatningerne er konstrueret så EF-objetiver passer på alle EOS-kameraer, mens EF-S kun kan monteres på de kameramodeller som er specielt indrettet til det.

Ekstern henvisning 
Canon, oversigt over de vigtigste EOS kameramodeller

Fodnoter 

Fotografi
Canon
Paul Haggis

Paul Haggis (født 10. marts 1953) er en canadisk filminstruktør, manuskriptforfatter og producent. Han står bag Oscarvindende film som Crash og Million Dollar Baby.

Udvalgt filmografi 
 Million Dollar Baby (2004), manuskriptforfatter og producer
 Crash (2004), manuskriptforfatter, instruktør og producer
 Flags of Our Fathers (2006), manuskriptforfatter
 Letters from Iwo Jima (2006), manuskriptforfatter og executive producer
 Casino Royale (2006), manuskriptforfatter
 In the Valley of Elah (2007), manuskriptforfatter, instruktør og producer
 Quantum of Solace (2008), manuskriptforfatter
 Terminator Salvation (2009), manuskriptforfatter
 Third Person (2013), instruktør

Eksterne henvisninger 

 

Filminstruktører fra Canada
Manuskriptforfattere fra Canada
Oscar for bedste originale manuskript
Pinewood Studios

Pinewood Studios er et stort britisk filmstudie. Det ligger på ejendommen Heatherden Hall i Iver Heath i Buckinghamshire, omkring fem mil vest for London. Studiet blev grundlagt af Charles Boot, og bygget på mindre end et år af Henry Boot Company. Grundlæggeren var inspireret af studierne i Hollywood. Pinewood blev senere taget over af J. Arthur Rank, som også ejede Denham Film Studios. 

I 2001 blev Pinewood Studios slået sammen med Shepperton Studios; begge er knyttet til medienetværket Sohonet. Der gik på børs i 2004, og året efter blev Teddington Studios købt op. Tilsammen har studierne 41 scener, inkluderet seks studier for digital-TV, lydbehandlingsudstyr, biografer for forhåndsvisning, udendørset inkluderet haver og skov, en af Europas største udendørs vandtanke og et undervandsset. 

Pinewood er blevet brugt til indspilning af to af de længste britiske filmserier, James Bond og Carry On.

Eksterne henvisninger 

Filmstudier
James Bond
Bygninger, konstruktioner og anlæg i London
Buckinghamshire
Automatik og proces

Automatik & proces er et teknisk fagblad, som giver en bred og alsidig information om nye produkter indenfor nedenstående brancher. Bladet udkommer 10 gange om året

Brancher 
 industriel automatisering 
 procesautomatisering 
 bygningsautomatisering 
 robotteknologi 
 hydraulik og pneumatik 
 transmissionsteknik 
 elektroteknik 
 mikro- og nanoteknologi
 teknisk databehandling 
 maskinbygning 

Målgruppen for bladet er industrielle virksomheder, rederier, teknikere og andet/ andre, som beskæftiger sig med automatik.

Ekstern henvisning 
 Automatik & process hjemmeside

Tidsskrifter fra Danmark
Proces
Jiving Sister Fanny

“Jiving Sister Fanny” er en sang fra det engelske rock ‘n’ roll band The Rolling Stones. Den blev skrevet af sangeren Mick Jagger og guitaristen Keith Richards. 

Guitarist Mick Taylor siges, at havde skrevet det meste af sangen , men den blev aldrig udgivet på et officielt album, kun som single med a-siden "Out of Time", da sangen aldrig blev færdig. Sangen blev dog udgivet på albummet Metamorphosis, der blev udgivet af ABKCO .
 
Musikerne der indspillede var følgende. Jagger sang, mens Taylor og Richards spillede guitarerne. Bass og trommer blev spillede af henholdsvis Bill Wyman og Charlie Watts .

Eksterne henvisninger 

Tekst til “Jiving Sister Fanny”

Fodnote 

Rolling Stones-sange
Hans Helgesen

Hans Helgesen (4. oktober 1793 i Christiania – 28. februar 1858 i Rendsborg) var en norskfødt dansk officer kendt fra Treårskrigen. 

Helgesen fik en norsk militæruddannelse og udmærkede sig under felttoget mod Sverige i 1813-14. Efter unionsopløsningen i 1814 rejste Helgesen sammen med Olaf Rye og Friderich Adolph Schleppegrell til Danmark. Han fik Frederik 6.`s tilladelse til at træde i preussisk krigstjeneste og deltog bl.a. i slaget ved Waterloo. Han kom i 1818 tilbage til Danmark og førte et ret omflakkende liv og bosatte sig til sidst i landsbyen Bergenhusen i Stapelholm i det sydlige Slesvig. 

Da oprøret i hertugdømmerne brød ud i 1848, tilbød han først oprørsregeringen sin tjeneste, men her blev han afvist. Da han erfarede, at hans gamle krigskammerater Rye og Schleppegrell tjente i den danske hær, kørte en bonde fra Bergenhusen ham gennem de slesvig-holstenske linjer. Og herfra kom han hurtigt videre til København, hvor han blev ansat som kaptajn i Schleppegrells stab. Han udmærkede sig i flere slag, og efter slaget ved Isted i juli 1850 indtog han som chef for en avantgarde overrumplende byen Frederiksstad, idet han drog god nytte af sit lokalkendskab som tidligere bosiddende i det nærliggende Stapelholm. Blandt hans nærmeste underordnede var en anden lokalkendt, J.A.F. Hoffmann. Byen, der var vigtig, fordi den var støttepunkt for Danevirke-stillingens højre fløj, var under belejring af en stærk tysk overmagt. Helgesen forstærkede byens befæstning, og trods heftige stormløb lykkedes det ikke fjenden at indtage Frederiksstad på grund af et dygtigt ført forsvar. 

Efter krigens ophør blev Hans Helgesen kommandant i Slesvig og fra 1852 i Rendsborg.

Han blev Ridder af Dannebrog 1848, Kommandør 1850 og Dannebrogsmand 1857.

Helgesensgade på Østerbro i København og den danske Hans-Helgesen-Skole i Frederiksstad i Sydslesvig er opkaldt efter Hans Helgesen.

Se også 
 Stormen på Frederiksstad

Eksterne henvisninger 
 

Danskere i 1800-tallet
Kommandører af 1. grad af Dannebrog
Officerer fra Danmark
Personer i Treårskrigen fra Danmark
Personer fra Oslo
Personer i Dansk Biografisk Leksikon
Danskere i fremmed militær tjeneste
Personer i Napoleonskrigene
Flowmåler

Flowmåler (gennemstrømningsmåler) er et instrument til at måle volumen-/ hastighedsgennemstrømning af forskellige medier gennem rør, blandt andet vand, olieprodukter, gas og andet.

Målemetoder 
Der findes forskellige typer flowmetre, målemetoder og –principper.
Måling af gennemstrømning i rør
Måling ved hjælp af Bernoulli-princippet:
Måleblænder bruger en indsnævring for at måle gennemstrømningerne, hvor der opstår et trykfald som forøges når gennemstrømningen forøges.
Venturi-rør er en indsnævring i røret og virker efter samme princip som en måleblænder.
Pitotrør
Måling baseret på kendt volumen:
Ovaltandhjulsmåleren har to ovale tandhjul som virker som en omvendt pumpe. Ved at tælle omdrejningerne på det ene tandhjul kan gennemstrømningshastigheden bestemmes.
Stempeldoseringspumpe
Måling af hastighed:
Turbinemåler måler hastigheden på mediet i en turbine.
Anemometer bruges til måling af gennemstrømning af gasser.
Andre måleprincipper:
Rotameter er et lodret, konisk rør med en indbygget flyder. Mediet stiger i røret ved forøget hastighed hvorved flyderen påvirkes på grund af opdrift når hastigheden stiger. 
Induktiv gennemstrømsmåler kan bruges på væsker. Måleren inducerer en spænding gennem mediet på tværs af røret. Spændingsforskellen angiver mediets hastighed. 
Vortex gennemstrømsmåler, som måler den elektriske frekvens, hvoraf gennemstømningshastigheden kan bestemmes. 
Massestrømningsmåler måler gennemstømningen ved hjælp af Corioliseffekten. 
Ultralydmåler hvor ultralyden udnytter den opståede dopplereffekt. 
Måling af gennemstrømning i åbne kanaler:
Venturikanalen arbejder efter samme princip som venturi-røret.

Udstyr
Fysik